stanford-oval/wikipedia huggingface dataset:
จีโนม
ที่มาของคำ

คำว่าจีโนมนี้ใช้ครั้งแรกเมื่อ ค.ศ. 1920 โดย ฮันส์ วิงค์เลอร์ ศาสตราจารย์ด้านพฤกษศาสตร์ มหาวิทยาลัยฮัมบวร์ค ประเทศเยอรมนี พจนานุกรมภาษาอังกฤษฉบับออกซฟอร์ดเสนอว่า คำนี้มาจากการผสมระหว่างคำว่า ยีนกับโครโมโซม
| ด ค กพันธุศาสตร์ |
| --- | --- |
 บทนำ  ประวัติ  หัวข้ออื่นที่เกี่ยวข้อง  รายชื่อองค์กร 
ส่วนประกอบหลัก:  โครโมโซม  ดีเอ็นเอ  นิวคลีโอไทด์  อาร์เอ็นเอ  จีโนม 
สาขาย่อยทางพันธุศาสตร์:  พันธุศาสตร์คลาสสิก  พันธุศาสตร์อนุรักษ์  นิเวศพันธุศาสตรฺ  พ้นธุศาสตร์ภูมิคุ้มกัน  อณูพันธุศาสตร์  พันธุศาสตร์ประชากร  พันธุศาสตร์เชิงปริมาณ 
Archaeogenetics of...:  Americas  British Isles  Europe  Italy  Near East  South Asia 
หัวข้ออื่นที่เกี่ยวข้อง:  นักพันธุศาสตร์  จีโนมิกส์  รหัสพันธุกรรม  เวชพันธุศาสตร์  วิวัฒนาการโมเลกุล  พันธุศาสตร์ย้อนกลับ  พันธุวิศวกรรม  การแตกแขนงทางพันธุกรรม  กรรมพันธุ์  การเฝ้าระวังทางพันธุกรรม
จีทีเอ สปาโน

| สปาเนีย จีทีเอ สปาโน |
| --- | --- |
จีทีเอ สปาโน (first generation)
ภาพรวม
บริษัทผู้ผลิต: จีทีเอ มอเตอร์
เริ่มผลิตเมื่อ: ค.ศ. 2010 –ปัจจุบัน
แหล่งผลิต: Riba-roja de Túria, วาเลนเซีย, ประเทศสเปน
ผู้ออกแบบ: เซนโต พัลลาร์โด (Sento Pallardó)
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู คูเป
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: 2 แบบบานเปิดหงส์ (Swan doors)   2 แบบบัตเทอร์ฟลายดอร์ (Butterfly doors)
ระบบส่งกำลัง
เครื่องยนต์: 8.3 L ทวินเทอร์โบชาร์จ Viper V10 (รุ่นต้นแบบ) 8.4 L supercharged Viper V10 (1st Gen) 8.0 L twin-turbocharged Viper V10 (2nd Gen)
ระบบเกียร์: เกียร์ธรรมดา 7 จังหวะ เกียร์กึ่งอัตโนมัติ 7 จังหวะ พร้อมแพทเดิลชิฟต์
มิติ
ความยาว: 183.0 in (4,648 mm)
ความกว้าง: 77.9 in (1,979 mm)
ความสูง: 47.2 in (1,199 mm)
น้ำหนัก: 2,976.2 lb (1,350 kg)
จีทีเอ สปาโน (อังกฤษ: GTA Spano) เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR)  2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ
สปาโน โฉมล่าสุดได้เปิดตัวในปี ค.ศ. 2013 ที่งานเจนีวามอเตอร์โชว์ มาพร้อมกับเครื่องยนตร์ขนาด 900 bhp (671 kW) กับแรงบิดที่ 1000 นิวตัน/เมตร
จีทีเอ สปาโน มีชื่อเสียงจากการเป็นรถในฉากแข่ง ร่วมกับ บูกัตติ เวย์รอน, แม็คลาเรน พี1, ซาลีน เอส7, ลัมโบร์กีนี เซสโต เอเลเมนโต และ คอนิกเส็กก์ อาเกียรา จากภาพยนตร์ "นีดฟอร์สปีด ซิ่งเต็มสปีดแค้น" ปี ค.ศ. 2014
การออกแบบ

ตัวถังภายนอกของรถได้รับการออกแบบ โดยนักออกแบบชาวบาเลนเซีย เซนโต พัลลาร์โด(Sento Pallardó) ตัวถังใช้วัสดุหลากหลายเข้าผสมกัน ได้แก่ คาร์บอน ไฟเบอร์, ไทเทเนียม, เคฟลาร์ ในส่วนของหลังคาได้ออกแบบ ให้เป็นหลังคาแก้ว ที่สามารถปรับรับแสงหรือลดรับแสงลงได้ สำหรับเครื่องยนต์นั้น ได้ใช้เครื่องยนต์ ซูเปอร์ชาร์จ V10 ของดอดจ์ ไวเปอร์ สามารถทำกำลังได้ถึง 820 แรงม้า และมีแรงบิดที่ 960 นิวตัน/เมตร
ข้อมูลจำเพาะ

| Model | Engine | Power | Torque | Curb weight | (0–97 km/h) | Top speed |
| --- | --- | --- | --- | --- | --- | --- |
| รุ่นก่อนผลิตจริง | 8.3 L twin-turbocharged V10 | 780 hp (582 kW) | 920 N·m (679 lb·ft) | 1,350 kg (2,976 lb) | 2.9 seconds | 350 km/h (217 mph) |
| Generation I | 8.4 L supercharged V10 | 900 hp (671 kW) | 1,000 N·m (738 lb·ft) | 1,350 kg (2,976 lb) | 2.9 seconds | 350 km/h (217 mph) |
| Generation II | 8.0 L twin-turbocharged V10 | 925 hp (690 kW) | 1,220 N·m (900 lb·ft) | 1,400 kg (3,086 lb) | 2.9 seconds | 370 km/h (230 mph) |
ระบบกันสะเทือน: multi-adjustable
ยาง: Pirelli PZero
ถังบรรจุน้ำมัน: 110 ลิตร (29 แกลอน)
รูปภาพ

ด้านหน้า
ด้านหลัง
ฝากระโปรงหน้า
ด้านข้าง
จีทีเอ สปาโน ในงานเจนีวามอเตอร์โชว์ ปี ค.ศ. 2011
ภายใน
จิวยี่

จิวยี่ (อังกฤษ: Zhou Yu; จีน: 周瑜; พินอิน: Zhōu Yú; เวด-ไจลส์: Chou Yü) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก แม่ทัพคนสำคัญของง่อก๊ก ขุนพลผู้ปราดเปรื่อง และเป็นคู่ปรับคนสำคัญของขงเบ้ง เป็นชาวเมืองลู่เจียนซู เกิดในครอบครัวขุนนางเก่า มีชื่อรองว่า กงจิน (公瑾) ลักษณะเป็นบุรุษรูปงาม หน้าขาว เมื่อวัยเด็กได้เรียนรู้วิชาอย่างแตกฉาน ทั้งการทหาร และศิลปะแขนงต่าง ๆ  โดยจิวยี่เป็นผู้ชำนาญทางดนตรี กล่าวกันว่า ถ้าใครดีดพิณผิดแม้นิดเดียว ใครต่อใครจับไม่ได้ แต่จิวยี่สามารถจับได้  จิวยี่เป็นผู้มีนิสัยโอบอ้อม มีน้ำใจต่อเพื่อนฝูง ดังนี้ จึงมีผู้ที่เคารพนับถือเป็นมิตรสหายมากมาย
ประวัติ

จิวยี่ คบหาเป็นเพื่อนกับซุนเซ็กมาแต่ยังเล็ก เมื่อซุนเซ็กสร้างเมืองกังตั๋งจนรุ่งเรือง จิวยี่มีส่วนในการสร้างความสำเร็จนั้นด้วย และทั้งคู่ก็มีสถานะเป็นคู่เขยกัน โดยที่ภรรยาของทั้งคู่ คือ นาง 2 เกี้ยวแห่งเมืองกังตั๋ง  ภรรยาของซุนเซ็ก คือ ไต้เกี้ยวพี่สาวของเสียวเกี้ยวซึ่งเป็นภรรยาของจิวยี่ เมื่อซุนเซ็กสิ้นลง ได้ฝากฝังเมืองกังตั๋งและซุนกวน น้องชายไว้กับจิวยี่ด้วย มีความภักดีต่อตระกูลซุนมาก เพราะถือว่าตระกูลซุน มีบุญคุณต่อตน และครอบครัวมาตลอด เขารับใช้ตระกูลซุน ด้วยความซื่อสัตย์ และสามารถอย่างถึงที่สุด จิวยี่ได้รับตำแหน่ง เป็นแม่ทัพใหญ่แห่งง่อก๊ก เมื่ออายุได้เพียง 26 ปี
เมื่อขงเบ้ง  มาอยู่ที่เมืองกังตั๋งเพื่อร่วมกันรับมือกับทัพวุยก๊กของโจโฉ แม้ทั้งสองฝ่ายจะร่วมมือกัน แต่จิวยี่ก็ไม่ไว้วางใจขงเบ้ง เพราะเกรงว่าขงเบ้งต่อไป จะเป็นภัยแก่ง่อก๊ก จึงหาทางกำจัดขงเบ้งอยู่เสมอๆ แต่ขงเบ้งก็ล่วงรู้ก่อน และทำลายแผนการเหล่านี้ ไว้ได้ทุกครั้ง สร้างความแค้นใจให้จิวยี่ยิ่งนัก
จิวยี่ สิ้นชีพเมื่ออายุได้เพียง 36 ปี ระหว่างยกทัพบุกเมืองลำกุ๋น ด้วยอาการโลหิตเป็นพิษจากลูกธนู ประกอบกับความแค้นใจที่มีต่อขงเบ้ง และขงเบ้งส่งจดหมายยั่วยุมา จึงกระอักเลือดตาย ก่อนสิ้น จิวยี่ได้รำพันออกมาว่า "เมื่อฟ้าส่งข้ามาเกิดแล้ว เหตุไฉนถึงส่งขงเบ้งมาเกิดด้วย" ตามบันทึกประวัติศาสตร์จริงจิวยี่เสียชีวิตเพราะป่วยจากโรคระบาด ไม่มีส่วนเกี่ยวข้องกับตายด้วยความคับแค้นใจต่อขงเบ้งแต่อย่างไร ปัจจุบันสืบทราบแล้วว่าจิวยี่ตายเพราะโรคพยาธิชนิดหนึ่ง เรียกว่า เสว่ซีฉง (หนอนดูดเลือดคล้ายพยาธิปากขอ)
เทพดาองค์ใดหนอซึ่งให้เราเกิดมาแล้ว เหตุใดจึงให้ขงเบ้งเกิดมาด้วยเล่า
ความนิยมในรูปแบบอื่น ๆ > ภาพยนตร์

จิวยี่เป็นตัวละครเอกในภาพยนตร์อิงประวัติศาสตร์ของจีน สามก๊ก โจโฉแตกทัพเรือกำกับโดยจอห์น วู แสดงโดย เหลียงเฉาเหว่ย จิวยี่ปรากฏตัวครั้งแรกตอนกำลังฝึกทหารอยู่ที่ผาแดงเตรียมรับมือกองทัพโจโฉ จิวยี่ในภาพยนตร์เรื่องนี้มีความใจเย็นสุขุมรอบคอบ ซึ่งต่างจากในวรรณกรรม รวมทั้งร่วมมือกับขงเบ้งในการวางแผนการรบโดยไม่มีการคิดปองร้ายขงเบ้งเหมือนในวรรณกรรม
ความนิยมในรูปแบบอื่น ๆ > ละครโทรทัศน์

สามก๊ก ฉบับละครโทรทัศน์ ของประเทศจีน ที่สร้างขึ้นเพื่อเป็นการเชิดชูและยกย่องวรรณกรรมอมตะของจีนเรื่องสามก๊ก ในปี พ.ศ. 2534 ได้มีการกล่าวถึงจิวยี่ด้วยเช่นกัน โดยเป็นจิวยี่ที่มีลักษณะนิสัยตามวรรณกรรม ซึ่งแสดงโดย หงหยวี่โจ้ว(洪宇宙)
สามก๊ก (ละครโทรทัศน์ชุดใหม่)เป็นละครที่ออกฉายในปี พ.ศ. 2553 แสดงเป็นจิวยี่โดย หวงเหวยเต๋อ
ความนิยมในรูปแบบอื่น ๆ > การ์ตูนไทย

ในการ์ตูน สามก๊ก มหาสนุก ผลงานการ์ตูนสามก๊กของสุชาติ พรหมรุ่งโรจน์ ได้มีการกล่าวถึงจิวยี่ด้วยเช่นกัน โดยจิวยี่ในสามก๊กมหาสนุกจะมีเคราซึ่งต่างจากจิวยี่ในรูปแบบอื่น ๆ ทั่วไปที่มีใบหน้าเกลี้ยงเกลา
ความนิยมในรูปแบบอื่น ๆ > วิดีโอเกม

จิวยี่เป็นตัวละครในเกมซีรีส์ Dynasty Warriors
จิวยี่เป็นตัวละครในเกมซีรีส์ Romance of the Three Kingdoms
จีเอสเค พีแอลซี

| --- | --- |
สำนักงานใหญ่ของจีเอสเคที่เบรนต์ฟอร์ด ลอนดอน
ประเภท: บริษัทมหาชนจำกัด (LSE: GSK, NYSE: GSK )
ISIN: GB0009252882 
อุตสาหกรรม: อุตสาหกรรมยา เทคโนโลยีชีวภาพ
ก่อนหน้า:   แกล็กโซ เวลล์คัม  สมิธไคลน์ บีแชม 
ก่อตั้ง: ค.ศ. 2000
สำนักงานใหญ่: เบรนต์ฟอร์ด ลอนดอน สหราชอาณาจักร
พื้นที่ให้บริการ: ทั่วโลก
บุคลากรหลัก: เซอร์ โจนาทาน ไซมอนส์ (ประธาน) เอ็มมา วอล์มสลีย์ (CEO)
ผลิตภัณฑ์:   เภสัชภัณฑ์  โภชนาการ  ผลิตภัณฑ์ดูแลสุขภาพ 
รายได้:  34.114 พันล้านปอนด์สเตอร์ลิง (2021)
พนักงาน: 94,000 คน (2022)
บริษัทในเครือ:   สตีเฟลแล็บอราตอรีส์  เทซาโร  วีฟ เฮลท์แคร์ 
เว็บไซต์: www.gsk.com
จีเอสเค พีแอลซี (อังกฤษ: GSK plc) เป็นบริษัทยาจากสหราชอาณาจักร มีสำนักงานใหญ่อยู่ที่เบรนต์ฟอร์ด ลอนดอน ในปี ค.ศ. 2019 แกล็กโซสมิธไคลน์เป็นบริษัทยาที่ใหญ่เป็นอันดับ 6 ของโลก (รองจากบริษัทไฟเซอร์, โนวาร์ติส, ฮอฟฟ์แมน-ลา โรช, ซาโนฟี และเมอร์ค)
จีเอสเคมีชื่อเดิมว่าแกล็กโซสมิธไคลน์ พีแอลซี (GlaxoSmithKline plc) ก่อตั้งในปี ค.ศ. 2000 จากการรวมกิจการระหว่างแกล็กโซ เวลล์คัมกับสมิธไคลน์ บีแชม ทั้งสองบริษัทประกาศจะรวมกิจการช่วงเดือนมกราคม ค.ศ. 2000 ก่อนจะบรรลุข้อตกลงในเดือนธันวาคม ปีเดียวกัน ในปี ค.ศ. 2001 แกล็กโซสมิธไคลน์เข้าซื้อกิจการบล็อกดรัก (Block Drug) บริษัทยาจากนครเจอร์ซีย์ด้วยมูลค่า 1.24 พันล้านดอลลาร์สหรัฐ ต่อมาในปี ค.ศ. 2009 แกล็กโซสมิธไคลน์เข้าซื้อกิจการสตีเฟลแล็บอราตอรีส์ บริษัทเภสัชภัณฑ์ด้านผิวหนังด้วยมูลค่า 3.6 พันล้านดอลลาร์สหรัฐ ในเดือนพฤศจิกายน ปีเดียวกัน แกล็กโซสมิธไคลน์ร่วมลงทุนกับบริษัทยาไฟเซอร์ ตั้งกิจการ ViiV Healthcare เพื่อการวิจัยด้านเอชไอวี ต่อมาในเดือนพฤษภาคม ค.ศ. 2022 แกล็กโซสมิธไคลน์เปลี่ยนชื่อเป็นจีเอสเค
จีเอสเคพัฒนาและผลิตยาหลายชนิด เช่น Advair (ยารักษาหอบหืด), Augmentin (ยาปฏิชีวนะ) และ Mosquirix (วัคซีนรักษาโรคมาลาเรีย) รวมถึงยาสีฟันเซนโซไดน์ (Sensodyne) และอควาเฟรช (Aquafresh) นอกจากนี้บริษัทยาก่อนที่จะรวมเป็นแกล็กโซสมิธไคลน์ยังพัฒนายาที่อยู่ในบัญชียาหลักขององค์การอนามัยโลก (WHO Model List of Essential Medicines) หลายชนิด เช่น อะม็อกซีซิลลิน, เมอร์แคปโตพิวรีน, ไพริมีทามีน, ซิโดวูดีน
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ แกล็กโซสมิธไคลน์
จุดประสานประสาท

ภาพของไซแนปส์เคมี ซึ่งเป็นการติดต่อกันระหว่างเซลล์ประสาทเพื่อเปลี่ยนกระแสประสาทเป็นสารสื่อประสาทในการนำสัญญาณประสาทไปยังเซลล์ประสาทหลังไซแนปส์
ไซแนปส์ (อังกฤษ: Synapse) หรือ จุดประสานประสาท เป็นช่องว่างพิเศษระหว่างส่วนแรก คือ เซลล์ประสาทก่อนไซแนปส์ กับส่วนที่สองที่อาจเป็นเซลล์ประสาทหลังไซแนปส์หรือเซลล์ชนิดอื่น เช่น เซลล์กล้ามเนื้อลาย และเซลล์ของต่อม เป็นต้น เพื่อสื่อสารและถ่ายทอดข้อมูลในการทำงานของระบบประสาท
ในทางประสาทวิทยาศาสตร์ ไซแนปส์แบ่งออกเป็น 2 ชนิด คือ
ไซแนปส์เคมี (Chemical synapse) เป็นไซแนปส์ที่ใช้สารเคมีที่เรียกว่าสารสื่อประสาทเป็นตัวสื่อสาร ไซแนปส์ชนิดนี้พบได้เกือบทั้งหมดในระบบประสาทของมนุษย์ที่โตเต็มที่แล้ว ดังนั้นไซแนปส์ในความหมายโดยทั่วไปจึงหมายถึงไซแนปส์เคมี
ไซแนปส์ไฟฟ้า (Electrical synapse) มีโครงสร้างและการทำงานที่ไม่ซับซ้อน โดยเกิดจากการเคลื่อนย้ายกระแสไฟฟ้าระหว่างเซลล์ที่อยู่ติดกันผ่านทางแกปจังชัน (gap junction) ไซแนปส์ชนิดนี้มีความสำคัญในการเจริญพัฒนาของสมองในระยะตัวอ่อน (เอ็มบริโอ)
จี สตีล

| --- | --- |
ประเภท: เหล็ก
อุตสาหกรรม: สินค้าอุตสาหกรรม
รูปแบบ: บริษัทมหาชน  SET:GSTEL
ก่อตั้ง: 31 ตุลาคม พ.ศ. 2538
สำนักงานใหญ่: เลขที่ 88 ปาโซ่ ทาวเวอร์ ชั้น 18 ถนนสีลม แขวงสุริยวงศ์ เขตบางรัก กทม. 
บุคลากรหลัก: นายสตีเฟ่น คาร์ล สจ๊วต (ประธานกรรมการ)   นาย คนิสร์ สุคนธมาน (ประธานเจ้าหน้าที่บริหาร)
เว็บไซต์: http://www.gsteel.com
บริษัท จี สตีล จำกัด (มหาชน) (อังกฤษ: G STEEL PUBLIC COMPANY LIMITED ชื่อย่อ:GSTEL) ก่อตั้งเมื่อวันที่ 31 ตุลาคม พ.ศ. 2538 โดย ดร.สมศักดิ์ ลีสวัสดิ์ตระกูล  มีหน้าที่ผลิตเหล็กร้อนในประเทศแทนที่จะนำเข้าประเทศ โดยสามารถผลิตเหล็กได้ 3.4 ล้านตันต่อปี สำนักงานอยู่ 88 อาคารเอส.เอส.พี ชั้น 18 ถนนสีลม แขวงสุรวงศ์ เขตบางรัก กรุงเทพฯ และมีโรงงานตั้งอยู่ที่เอส เอส พี อินดัสทรี พาร์ค หมู่ 5 ตำบลหนองระลอก อำเภอบ้านค่าย จังหวัดระยอง
ผลิตภัณฑ์

ผลิตภัณฑ์หลักของจี สตีล คือ เหล็กแผ่นรีดร้อนชนิดม้วน แต่ผลิตภัณฑ์อื่นๆมี เหล็กแผ่นรีดเย็น เหล็กชุบสังกะสี เหล็กท่อเหล็กโครง
ผลงาน

บริษัท จี สตีล จำกัด (มหาชน) เป็นโรงงานผลิตเหล็กแผ่นรีดร้อนเพียงรายเดียวในประเทศ ที่ได้รับการเชิญให้เข้าร่วมโครงการ GERIAP ตั้งแต่ปี 2546 ถึง 2548 โดยทาง UNEP ได้มอบหมายให้สถาบันวิจัยวิทยาศาสตร์และเทคโนโลยีแห่งประเทศไทย (วว.) พิจารณาคัดเลือกจากกลุ่มอุตสาหกรรมเหล็กและเหล็กกล้าในประเทศไทย
ผู้ถือหุ้นรายใหญ่

ข้อมูล ณ วันที่ 6 มกราคม พ.ศ. 2556
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย นิรัมดร์ งามชำนัญฤทธิ์ | 2,179,904,700 | 8.10% |
| 2 | บริษัท ซูพีเรียร์ โอเวอร์ซีส์ (ประเทศไทย) จำกัด | 1,971,588,903 | 7.32% |
| 3 | น.ส. ลัดดา จิระพงษ์ตระกูล | 1,861,520,000 | 6.91% |
| 4 | คุณหญิง ปัทมา ลีสวัสดิ์ตระกูล | 1,434,623,093 | 5.33% |
| 5 | บริษัท ไทยเอ็นวีดีอาร์ จำกัด | 1,096,938,600 | 4.07% |
แหล่งข้อมูลอื่น

เว็บไซต์ทางการของบริษัท จี สตีล จำกัด (มหาชน)
| ด ค กบริษัทจดทะเบียนในตลาดหลักทรัพย์แห่งประเทศไทย (SET)  หมวดสินค้าอุตสาหกรรม |
| --- | --- |
ยานยนต์:  ไทย เอ็นเนอร์จี สโตเรจ เทคโนโลยี (3K-BAT)  ออโตคอร์ป โฮลดิ้ง (ACG)  อาปิโก ไฮเทค (AH)  ชัยวัฒนา แทนเนอรี่ กรุ๊ป (CWT)  อีซึ่น แอนด์ โค (EASON)  กู๊ดเยียร์ (GYT)  ฮั้วฟง รับเบอร์ (HFT)  อิงเกรส อินดัสเตรียล (IHL)  อินเตอร์ไฮด์ (INGRS)  อีโนเว รับเบอร์ (IRC)  มิลเลนเนียม กรุ๊ป คอร์ปอเรชั่น (MGC)  เน็กซ์ พอยท์ (NEX)  พี.ซี.เอส.แมชีน กรุ๊ปโฮลดิ้ง (PCSGH)  โพลีเน็ต (POLY)  สมบูรณ์ แอ๊ดวานซ์ เทคโนโลยี (SAT)  สยามภัณฑ์กรุ๊ป (SPG)  ไทยสแตนเลย์การไฟฟ้า (STANLY)  ที.กรุงไทยอุตสาหกรรม (TKT)  ไทยนามพลาสติกส์ (TNPC)  ไทยรุ่งยูเนียนคาร์ (TRU)  ไทยสตีลเคเบิล (TSC) 
วัสดุอุตสาหกรรมและเครื่องจักร:  ออลล่า (ALLA)  อาซีฟา (ASEFA)  ซีพีที ไดร์ แอนด์ เพาเวอร์ (CPT)  ชูไก (CRANE)  จรุงไทยไวร์แอนด์เคเบิ้ล (CTW)  ไฟน์ เม็ททัล เทคโนโลยีส์ (FMT)  แฮลเซี่ยน เทคโนโลยี่ (HTECH)  กุลธรเคอร์บี้ (KKC)  พัฒน์กล (PK)  เอส เอ็น ซี ฟอร์เมอร์ (SNC)  สตาร์ค คอร์เปอเรชั่น (STARK)  ที.ซี.เจ.เอเซีย (TCJ)  ทีพีซีเอส (TPCS)  วโรปกรณ์ (VARO) 
กระดาษและวัสดุการพิมพ์:  ยูไนเต็ด เปเปอร์ (UTP) 
ปิโตรเคมีและเคมีภัณฑ์:  เบอร์ล่า คาร์บอน (BCT)  เคมีแมน (CMAN)  โกลบอล คอนเน็คชั่นส์ (GC)  โกลบอลกรีนเคมิคอล (GGC)  แกรททิทูด อินฟินิท (GIFT)  อินโดรามา เวนเจอร์ส (IVL)  เอ็นเอฟซี (NFC)  พาโตเคมีอุตสาหกรรม (PATO)  พีเอ็ม โทรีเซน เอเชีย โฮลดิ้งส์ (PMTA)  พีทีที โกลบอล เคมิคอล (PTTGC)  สุธากัญจน์ (SUTHA)  ไทยเซ็นทรัลเคมี (TCCC)  ไทยโพลีอะคริลิค (TPA)  ยูเอซี โกลบอล (UAC)  ยูเนี่ยนพลาสติก (UP) 
บรรจุภัณฑ์:  เอ.เจ.พลาสท์ (AJ)  อลูคอน (ALUCON)  บีจี คอนเทนเนอร์ กล๊าส (BGC)  ฝาจีบ (CSC)  เอ็นอีพี อสังหาริมทรัพย์ และอุตสาหกรรม (NEP)  ปัญจวัฒนาพลาสติก (PJW)  โพลีเพล็กซ์ (PTL)  เอสซีจี แพคเกจจิ้ง (SCGP)  สตาร์เฟล็กซ์ (SFLEX)  ศรีไทยซุปเปอร์แวร์ (SITHAI)  สาลี่ พริ้นท์ติ้ง (SLP)  สหมิตรถังแก๊ส (SMPC)  เอส. แพ็ค แอนด์ พริ้นท์ (SPACK)  อุตสาหกรรมผ้าเคลือบพลาสติกไทย (TCOAT)  ไทยฟิล์มอินดัสตรี่ (TFI)  ทานตะวันอุตสาหกรรม (THIP)  อุตสาหกรรมถังโลหะไทย (TMD)  ไทย โอ.พี.พี. (TOPP)  พลาสติค และหีบห่อไทย (TPAC)  ทีพีบีไอ (TPBI)  ไทยบรรจุภัณฑ์และการพิมพ์ (TPP) 
เหล็กและผลิตภัณฑ์โลหะ:  2 เอส เมทัล (2S)  เอเซีย เมทัล (AMC)  บางสะพานบาร์มิล (BSBM)  แคปปิทอล เอ็นจิเนียริ่ง เน็ตเวิร์ค (CEN)  ซิตี้ สตีล (CITY)  ซีเอสพี สตีลเซ็นเตอร์ (CSP)  จี เจ สตีล (GJS)  จี สตีล (GSTEEL)  โพสโค-ไทยน๊อคซ์ (INOX)  โลหะกิจ เม็ททอล (LHK)  เอ็ม.ซี.เอส.สตีล (MCS)  มิลล์คอน สตีล (MILL)  แปซิฟิกไพพ์ (PAP)  เพิ่มสินสตีลเวิคส์ (PERM)  สามชัย สตีล อินดัสทรี (SAM)  สหมิตรเครื่องกล (SMIT)  ศูนย์บริการเหล็กสยาม (SSSC)  ไทย-เยอรมัน โปรดักส์ (TGPRO)  เดอะ สตีล (THE)  ทีเอ็มที สตีล (TMT)  ทาทา สตีล (TSTH)  ไทยไวร์โพรดัคท์ (TWP)  ไทยคูน เวิลด์ไวด์ กรุ๊ป (TYCN)
จุดมองโกเลีย

| จุดมองโกเลีย (Mongolian spot) |
| --- | --- |
จุดมองโกเลียพบจากเด็กทารกชาวไต้หวันวัยหกเดือน
บัญชีจำแนกและลิงก์ไปภายนอก
ICD-10: D22.5 (ILDS D22.505)
ICD-9: 757.33 (CDC/BPA 757.386)
DiseasesDB: 8342
MedlinePlus: 001472
eMedicine: derm/{{{eMedicineTopic}}}
MeSH: D049328
จุดมองโกเลีย หรือ "ตูดหมึก" หรือ "เคนคราม" (อังกฤษ: Mongolian spot, Mongolian blue spot, congenital dermal melanocytosis, dermal melanocytosis) เป็นปานแต่กำเนิดแบนไม่ร้าย มีขอบเป็นคลื่นและรูปทรงไม่แน่นอน เออร์วิน เบลซ์ (Erwin Bälz) เป็นผู้ค้นพบและตั้งชื่อตามชาวมองโกเลีย จุดดังกล่าวยังชุกอย่างยิ่งในชาวเอเชียเหนือ เอเชียตะวันออกและเอเชียตะวันออกเฉียงใต้อื่น ชาวเกาะกลุ่มเกาะมลายู ชนพื้นเมืองโอเชียเนีย (ชาวไมโครนีเซียและพอลินีเซียเป็นหลัก) ชาวอเมริกันอินเดียน ชาวแอฟริกาตะวันออก ชาวละตินอเมริกาและแคริบเบียนซึ่งมีการสืบเชื้อสายเชื้อชาติผสม และชาวตุรกี ปกติหายไปสามถึงห้าปีหลังเกิด และแทบไม่เหลือถึงวัยเริ่มเจริญพันธุ์ สีน้ำเงินพบมากที่สุด แต่อาจเป็นสีน้ำเงินเทา น้ำเงินดำหรือน้ำตาลเข้มก็ได้
จุดยอด

จุดยอด (อังกฤษ: vertex) อาจหมายถึง
จุดยอด (เรขาคณิต) จุดที่เกิดมุมของรูปร่างหรือมุม
ยอด หรือ ปลาย (apex) ของรูปทรงสัณฐานแหลม
จุดยอด (ทฤษฎีกราฟ) ปมในกราฟ
จุดยอด (เส้นโค้ง) จุดขีดสุดของความโค้ง
จุดยอด (คอมพิวเตอร์กราฟิกส์) จุดที่มุมของโพลีกอนในการสร้างแบบจำลองสามมิติ
จุดยอด (ฟิสิกส์) จุดที่อนุภาคชนกันและเกิดปฏิกิริยา
จุดยอด (ทัศนศาสตร์) จุดที่แกนเชิงแสงตัดกับผิวของเลนส์
จิมมี ไวต์

| --- | --- |

เกิด:  (1962-05-02) 2 พฤษภาคม ค.ศ. 1962 (62 ปี) ทูติง, อังกฤษ
สัญชาติ:  อังกฤษ
ฉายา: The Whirlwind
ปีที่เริ่มเล่นอาชีพ: 1980–ปัจจุบัน
อันดับสูงสุด: 2
เบรกสูงสุด: 147 (1992 World Championship)
จำนวนเซนจูรีเบรก: 289
รายการแข่งขันที่ชนะ
รายการสะสมคะแนนที่ชนะ: 10
รายการไม่สะสมคะแนนที่ชนะ: 18
www.jimmywhirlwindwhite.com
เจมส์ วอร์เรน "จิมมี" ไวต์ (อังกฤษ: James Warren "Jimmy" White) เป็นนักสนุกเกอร์อาชีพชาวอังกฤษ ซึ่งเคยได้รับชัยชนะในการแข่งขันมาแล้วหลายรายการ ตลอดจนเคยเป็นนักแสดงรับเชิญในภาพยนตร์ฮ่องกง เรื่อง กลมแต่ไม่เกลี้ยง (Legend of the Dragon) ซึ่งนำแสดงโดย โจวซิงฉือ มาแล้วด้วยเช่นกัน นำเข้ามาฉายในตอนนั้นโดยนนทนันท์ เอ็นเตอร์เทนเม้นท์
ผลงานการแข่งขันที่ผ่านมา > สนุ๊กเกอร์ > สถิติการเอาชนะ

Mercantile Credit Classic - 1986, 1991
Rothmans Grand Prix - 1986, 1992
British Open - 1987, 1992
Canadian Masters - 1988
European Open - 1992
UK Championship - 1992
Players Championship - 2004
ผลงานการแข่งขันที่ผ่านมา > สนุ๊กเกอร์ > ไม่บันทึกสถิติการเอาชนะ

| --- | --- |
 Scottish Masters - 1981  Northern Ireland Classic - 1981  Benson & Hedges Masters - 1984  Carlsberg Challenge - 1984, 1985  Thailand Masters - (season) 1984/85  Irish Masters - 1985, 1986  Pot Black - 1986  Malaysian Masters - (season) 1986/87:  Hong Kong Masters - 1988  World Matchplay - 1989, 1990  Mita/Sky World Masters Men's Singles - 1991  Canal Plus European Challenge - 1991  Matchroom League - 1993  Pontin's Professional Tournament - 1999  Sangsom 6-red World Grand Prix - 2009  World Series of Snooker - Tournament in Prague - 2009
ผลงานการแข่งขันที่ผ่านมา > สนุ๊กเกอร์ > ชัยชนะประเภททีม

Hofmeister World Doubles - 1984 (with Alex Higgins)
Fersina Windows World Cup - 1988, 1989 (with team England)
Nations Cup - 2000 (with team England)
ผลงานการแข่งขันที่ผ่านมา > สนุ๊กเกอร์ > อเมเจอร์

English Amateur Championship - 1979
IBSF World Amateur Championship - 1980
Indian Amateur Championship - 1980
ผลงานการแข่งขันที่ผ่านมา > การแข่งขันพูล

Mosconi Cup - 1995 (member of winning European team)
ผลงานการแข่งขันที่ผ่านมา > การแข่งขันโป๊กเกอร์

Poker Million - 2003
แหล่งข้อมูลอื่น

Official Jimmy White website
จุดศารทวิษุวัต

ตำแหน่งของจุดศารทวิษุวัตในกลุ่มดาวหญิงสาว
จุดศารทวิษุวัต หรือ จุดแรกของกลุ่มดาวคันชั่ง (อังกฤษ: first point of Libra) คือหนึ่งในจุดสองจุดที่สุริยวิถีตัดกันกับเส้นศูนย์สูตรท้องฟ้า (อีกจุดคือจุดวสันตวิษุวัต) นอกจากนี้ยังอาจใช้เรียกจุดในวงโคจรของโลกรอบดวงอาทิตย์ด้วย ในอดีตจุดนี้เคยอยู่ในกลุ่มดาวคันชั่ง แต่ปัจจุบันอยู่ในกลุ่มดาวหญิงสาว
ที่จุดนี้ค่าลองจิจูดสุริยวิถีมีค่าเป็น 180 องศา และช่วงเวลาที่ดวงอาทิตย์ผ่านจุดนี้จะเรียกว่า ศารทวิษุวัต ณ จุดเวลานั้น ดวงอาทิตย์ดูเหมือนจะเคลื่อนผ่านเหนือหัวเมื่อมองจากเส้นศูนย์สูตรของโลก และยังเป็นช่วงที่แกนหมุนของโลก และทิศทางของดวงอาทิตย์ทำมุมฉากกันอีกด้วย
เนื่องจากประเทศไทยและประเทศอื่น ๆ ส่วนใหญ่ใช้ปฏิทินเกรกอเรียน โลกจึงอาจไม่ได้ผ่านจุดศารทวิษุวัตในวันเดียวกันของทุกปี เนื่องจากปีอธิกสุรทิน การเคลื่อนถอยของวิษุวัตจากการหมุนควงของแกนโลก และสาเหตุอื่น ๆ ดังนั้นวันที่ดวงอาทิตย์ผ่านจุดศารทวิษุวัตจึงแตกต่างกันไปในแต่ละปี และนอกจากนี้แล้ว เนื่องจากความแตกต่างของเขตเวลา วันที่ผ่านจุดศารทวิษุวัตก็ยังจะต่างกันไปตามที่ต่าง ๆ บนโลกโดยมีเส้นแบ่งเขตวันสากลเป็นตัวแบ่ง
จิ๊กซอว์ (นักมวยปล้ำ)

| จิ๊กซอว์ |
| --- | --- |
จิ๊กซอว์ในการแสดงมวยปล้ำอิสระเมื่อเดือนกรกฎาคม ค.ศ. 2012
เกิด:  (1983-12-16) 16 ธันวาคม ค.ศ. 1983 (40 ปี)
ประวัติมวยปล้ำอาชีพ
ชื่อบนสังเวียน: จิ๊กซอว์ รูบิกซ์
ส่วนสูง: 6 ft 2 in (1.88 m)
น้ำหนัก: 173 ปอนด์ (78 กิโลกรัม) (78 กก.)
มาจาก: เดอะเบอร์มิวดาไทรแองเกิล เดอะบร็องซ์ รัฐนิวยอร์ก
ฝึกหัดโดย: คริส ฮีโร่ ไมค์ แควกเกนบุช จอร์จ ริเวร่า เร็คเลส ยูธ มาร์ตี เจเนตตี เท็ด ดิบิอาซี ซีเนียร์
เปิดตัว: 16 พฤศจิกายน ค.ศ. 2002
จิ๊กซอว์ (อังกฤษ: Jigsaw; 16 ธันวาคม ค.ศ. 1983 – ) เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเรสต์ลิง, ริงออฟออเนอร์ และฟูลอิมแพ็กโปร
ในวงการมวยปล้ำอาชีพ

จิ๊กซอว์ได้ฝึกฝนเป็นนักมวยปล้ำอาชีพ ที่จิคาระเรสต์เทิลแฟกทอรี โดยคริส ฮีโร และไมค์ แควกเกนบุช
ในวงการมวยปล้ำอาชีพ > ดราก้อนเกทยูเอสเอ (ค.ศ. 2009–ปัจจุบัน)

ใน ค.ศ. 2009 จิ๊กซอว์ได้เริ่มปรากฏตัวในสมาคมดราก้อนเกทยูเอสเอ ซึ่งเป็นส่วนเสริมของรายการมวยปล้ำอาชีพญี่ปุ่นที่มีชื่อว่าดราก้อนเกท ที่เป็นรายการแรกซึ่งต้องจ่ายต่อการดูทางหน้าจอ ของรายการเอนเทอร์เดอะดราก้อน ในวันที่ 4 กันยายน จิ๊กซอว์ได้ร่วมทีมกับเดอะโคโลนี (ไฟเยอร์แอนต์ กับโซลเยอร์แอนต์) และไมค์ แควกเกนบุช เพื่อเอาชนะ F.I.S.T. (อิคารัส และแกรน อะคุมา), อาเมซิส และฮาโลวิค ในการแข่งขันแท็กทีมแปดคน ในรายการที่จ่ายต่อการชมทางหน้าจอที่มีชื่อว่าอันทัชเอเบิล วันที่ 6 พฤศจิกายน ค.ศ. 2009 จิ๊กซอว์ และ แควกเกนบุช ได้ร่วมทีมกันอีกครั้ง เพื่อเอาชนะยามาโตะ และแกรน อะคุมา วันที่ 28 พฤศจิกายน ในรายการฟรีดอมไฟต์ เขาเป็นฝ่ายแพ้ให้กับเอ็ดดี คิงสตัน ในการแข่งขันรายการเดี่ยว วันที่ 20 มกราคม ค.ศ. 2010 ในรายการเฟียร์เลส จิ๊กซอว์ และแควกเกนบุช แพ้ให้กับทีมCIMA และซูเปอร์ เครซี ในการแข่งแบบแท็กทีม ในสองการแสดงต่อมา โอเพนดิอัลติเมทเกท และ เมอร์คิวรีไรซิง ซึ่งจัดขึ้นในวันที่ 26 และ 27 จิ๊กซอว์ และแควกเกนบุช ได้แพ้ต่อเกนคิ โอริกูจิ กับซูซูมุ โยโกสุกะ รวมถึงได้แพ้ต่อเดอะยังบั๊คส์ (แมทท์ และนิค แจ็คสัน) ในการแข่งแบบแท็กทีม
ชีวิตส่วนตัว

จิ๊กซอว์ยังมีพี่ชายซึ่งเป็นนักมวยปล้ำ โดยใช้ชื่อในการแข่งขันว่าจอลลี โรเจอร์ ซึ่งได้เข้าแข่งขันในจิคาระ ก่อนที่จะอำลาวงการใน ค.ศ. 2005
หนังสืออ่านเพิ่ม

Cooper, Brian (October 18, 2006). "Dr. Keith Lipinski Show - CZW Parade Of Champions Edition". 411mania. คลังข้อมูลเก่าเก็บจากแหล่งเดิมเมื่อ 2011-06-07. สืบค้นเมื่อ 2011-11-16.
แหล่งข้อมูลอื่น

Jigsaw ที่เอกซ์ (ทวิตเตอร์)
Online World of Wrestling profile
จิ๊กซอว์ในภาพลักษณ์ใหม่ช่วงเดือนสิงหาคม ค.ศ. 2010
จิม แคร์รีย์
ประวัติ

จิม แคร์รีย์ เกิดที่เมืองนิวมาร์เก็ต, รัฐออนแทรีโอ ประเทศแคนาดา เป็นบุตรชายของคาทลีน และ เพอร์ซี แคร์รีย์ มีพี่ชาย 1 คน และพี่สาว 2 คน คือ จอห์น, แพทริเซีย และริต้า โดยเพอร์ซี แคร์รีย์ พ่อของเขามีอาชีพเป็นนักบัญชี และแม่ของเขาทำหน้าที่เป็นแม่บ้าน ครอบครัวของเขานับถือศาสนาคริสต์นิกายโรมันคาทอลิก  แม่ของเขามีเชื้อชาติฝรั่งเศส, ไอริชและสกอตติช ส่วนพ่อของเขามีบรรพบุรุษเป็นชาวฝรั่งเศส-แคนาดา (นามสกุลเดิมของครอบครัวคือ คาร์เร (Carré))
จิม แคร์รีย์ เคยใช้ชีวิตอยู่ที่เบอร์ลิงตัน ในรัฐออนแทรีโอ เป็นเวลา 8 ปี และศึกษาในชั้นมัธยมศึกษาจากโรงเรียนมัธยมอัลเดอร์ช็อต โดยใน พ.ศ 2550 เขาเคยให้สัมภาษณ์ผ่านทางหนังสือพิมพ์ท้องถิ่น เดอะ แฮมิลตัน สเปคเตเตอร์ เล่าถึงช่วงเวลาในอดีตว่า หากเขาไม่ได้งานแสดงโชว์ เขาคงจะไปทำงานอยู่ในโรงงานผลิตเหล็กที่ชื่อโดฟาสโก ซึ่งตั้งอยู่ในย่านแฮมิลตัน, เมืองโตรอนโต โดยเขาเคยมองข้ามฟากจากอ่าวเบอร์ลิงตันที่เขาอยู่ไปยังแฮมิลตัน และเห็นโรงงานผลิตเหล็กตั้งอยู่ ทำให้เขาคิดว่ามันน่าจะเป็นงานที่ดีที่สุดในขณะนั้น
จิม แคร์รีย์ มีนิสิยทะลึ่งทะเล้นตั้งแต่เด็ก ในสมัยเป็นนักเรียนเขาได้เล่นตลกหน้าชั้นเรียนอยู่เสมอจนแม้แต่ครูยังให้แครีย์ฉายเดี่ยวเล่นตลกให้เพื่อนดูทุกวัน วันละ 15 นาทีในชั่วโมงสุดท้ายของการเรียน จนอายุ 14 ปี พ่อของเขาถูกปลดออกจากงานบัญชี ต้องย้ายครอบครัวจากเมืองโตรอนโตไปอีกเมืองเพื่อรับงานด้านรักษาความปลอดภัยในโรงงาน เป็นช่วงที่แคร์รีเครียดมาก และยังต้องช่วยพ่อทำงานในโรงงานด้วยวันละ 8 ชั่วโมง ทำให้ผลงานเรียนตกลง เขาจึงลาออกจากโรงเรียนและเลิกทำงานที่โรงงาน จากนั้นจึงกลับไปยังโตรอนโต เพื่อไปสมัครเล่นตลกตามร้านอาหาร